আসলে যে কারো কাছেই নিজের একান্ত ব্যক্তি গত বিষয় গুলো শেয়ার করার আগে মানুষটিকে যাচাই করে নেয়া উচিত । আমি জানি আমার ভুল ত্রুটি গুলো কোথায় হয়েছে । কিছু নিজ ভুলে আর কিছু পরিস্থিতিতে । এর থেকে বের হওয়ার চেষ্টার ও কমতি নেই । আমার সব চেয়ে বড় ভুল অন্যের হাতে আমার সুখ তুলে দিয়েছিলাম । জীবনে বহুবার বোকা বেকুব ইত্যাদি ইত্যাদি শুনতে হয়েছে । কষ্ট পেয়েছি । সামনে কষ্ট চেপে রেখে হাসতে হাসতে জোক করে চলে এসেছি । কিন্তু পরে একটা একটা আচরণ কথা বিশ্লেষণ করে আঘাত পেয়েছি কিন্তু প্রতি উত্তর করিনি । এত কিছু জানার পর এবং সে সব ভুল গুলো থেকে বের হওয়ার আমার প্রানান্তকর চেষ্টা জানা এবং বোঝার পর ও যদি কেউ আমার তাৎক্ষণিক আচরণ বা ছেলে মানুষীকেই আমার সম্পূর্ণ পরিচয়ের প্রতিরূপ ভাবেন ,সে মতো কথা বা আচরণ করেন তবে এতে আমার আর কিছুই বলার নেই । এক জনের জীবনের গাঁথা আরেকজনের মতো হয় না । তেমনি সাফল্য ও একই ভাবে আসে না ।